
CLAUZE CONTRACTUALE OBLIGATORII

[bookmark: _GoBack]Contract  de prestări - servicii - model orientativ

1. Părţile contractante
1.1.Între: 
TEATRUL NAŢIONAL „I.L. CARAGIALE”, cu sediul în Bucureşti, Bd. Nicolae Bălcescu nr.2, sector 1, cod fiscal 4192626, cont RO 49 TREZ 7015 009X XX00 0281   deschis la Trezoreria Statului Sector 1, telefon 3139437, fax 3123169, reprezentat prin dl. ION CARAMITRU, în calitate de manager, denumit în continuare Achizitor,
şi
 	………………………….  cu sediul în …………., str. ……………, nr…., .  sector …, înregistrată la Registrul Comerţului sub nr……………; C.U.I…………….; atribut fiscal …… ; cont ..................................................., deschis la ................................, reprezentată legal prin …………………., ………………., denumită în continuare Prestator,

s-a încheiat, în temeiul Legii nr. 98 din 19 mai 2016 privind achiziţiile publice, prezentul contract de furnizare, cu respectarea următoarelor clauze:

2. Definiţii 
2.1. În prezentul contract următorii termeni vor fi interpretaţi astfel:
a) Contract - prezentul contract şi toate anexele sale;
b)achizitor şi prestator - părţile contractante, aşa cum sunt acestea numite în prezentul contract;
c) preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d) servicii - activităţi a căror prestare fac obiectul contractului, astfel cum sunt prevăzute in caietul de sarcini, respectiv cod CPV …………….  ; 
e) produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
h) zi - zi calendaristică; an - 365 de zile;
i) legea aplicabilă - înseamnă legea română, care include orice lege, ordonanţă, ordin, regulament, instrucţiune, normă sau hotărâre valabil emisă de către Parlamentul României, Guvernul României sau orice altă autoritate publică română, care este publicată în Monitorul Oficial al României, dar numai în măsura în care o astfel de lege, ordonanţă, ordin, regulament, instrucţiune, normă sau hotărâre (sau oricare din anexele la acestea) sunt disponibile în integralitatea lor publicului din România sau au fost comunicate Prestatorului;
j) act adiţional - document ce modifica termenii şi condiţiile contractului de presări servicii; 
k) garanţia de bună execuţie - suma de bani care se constituie de către contractant în scopul asigurării achizitorului de îndeplinirea cantitativă, calitativă şi în perioada convenită a contractului;
l) caiet de sarcini - document, reprezentând anexa a prezentului contract de servicii, întocmit de către achizitor, care include definirea condițiilor, specificațiilor tehnice si, totodată, indicațiile privind regulile de baza care trebuie respectate in elaborarea propunerii tehnice de către prestator;
m) oferta - documentația care cuprinde propunerea tehnica si propunerea financiara;
n) durata contractului - intervalul de timp in care prezentul contract operează valabil intre părți, potrivit legii, ofertei si documentației de atribuire, de la data intrării sale in vigoare si pana la epuizarea convenționala sau legala a oricărui efect pe care îl produce, inclusiv perioada de garanție si eventualele pretenții fondate pe clauzele sale;
o) standarde/condiții tehnice de calitate - standardele, reglementările tehnice sau altele asemenea, prevăzute in caietul de sarcini si in propunerea tehnica. Când nu este menţionat nici un standard sau reglementare aplicabilă se vor respecta standardele sau alte reglementări europene în domeniu; 
p) ordin de începere - document emis de achizitor si transmis de acesta prestatorului, in care se prevede data la care prestatorul are obligația de a începe prestarea serviciilor, precum si orice alte informații pe care achizitorul le comunica prestatorului referitoare la prezentul contract;
r) penalitate contractuală - despăgubirea stabilită în contractul de prestări servicii ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract.

3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
3.3. În cuprinsul prezentului contract, părţile se pot referi la serviciile ce constituie obiectul prezentului contract şi cu termenul general de „prestaţie”, la singular sau plural.

4. Obiectul şi preţul contractului
 4.1. Prestatorul se obligă să presteze servicii de …………………………………………………………, în perioada convenită şi în conformitate cu caietul de sarcini al procedurii (anexa 1 la contract) şi cu obligaţiile asumate prin prezentul contract.
4.2. Obiectul contractului constă, conform caietului de sarcini, în:
a) …………………………………………………………………………………………..
4.2.1. Serviciile nominalizate la pct. 4.2., vor fi prestate în condiţiile şi în conformitate cu cele stipulate în caietul de sarcini al procedurii, la termenele prevăzute în contract și în documentele anexate prezentului contract şi parte integrantă a acestuia.  
 4.3. Achizitorul se obligă să plătească prestatorului preţul convenit pentru îndeplinirea contractului potrivit ofertei financiare acceptate.                               
 4.4. Preţul total al contractului, plătibil prestatorului de către achizitor pe baza prețurilor unitare, este de …………….. lei, la care se adaugă …………… lei TVA, în total ……….. lei inclusiv TVA.
4.5. Prețul contractului nu se ajustează, el este ferm și rămâne neschimbat pe toată durata contractului. 
4.6. Achizitorul nu va efectua, iar prestatorul nu va solicita, plăți în avans.

5. Durata contractului
5.1 Durata prezentului contract este de …………………… luni, adică de la …………… până la ………………., inclusiv.

6. Documentele contractului
6.1 Documentele contractului sunt:
a) caietul de sarcini (anexa 1 la contract);
b) oferta prestatorului cu propunerea tehnică și propunerea financiară (anexa 2 la contract);
c) raportul procedurii nr. ………………….;
d) dovada constituirii garanţiei de bună execuţie.
6.2.Toate documentele menţionate la art. 6, pct. 6.1. din prezentul contract fac parte integrantă din acesta.

7. Obligaţiile principale ale prestatorului
7.1 Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu obligaţiile asumate.
7.2 Prestatorul se obligă să presteze serviciile la standardele şi/sau performanţele prezentate în caietul de sarcini şi în propunerea tehnică, anexă la contract. In cazul in care, pe parcursul îndeplinirii contractului, se constata faptul ca anumite elemente ale propunerii tehnice sunt inferioare sau nu corespund cerințelor prevăzute in caietul de sarcini, prevalează prevederile caietului de sarcini.
7.3 Prestatorul se obligă să presteze serviciile în conformitate cu graficul de prestare prezentat în propunerea tehnică.
7.4 Prestatorul se obligă să despăgubească achizitorul împotriva oricăror:
reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
7.5.Prestatorul va încheia convenţie  de securitatea muncii şi mediu, înaintea înregistrării serviciului.
7.6.Prestatorul se obliga sa respecte, pe toata durata contractului, regulile obligatorii referitoare la condițiile de munca si protecție a muncii, in vigoare la nivel național.

8. Obligaţiile principale ale achizitorului
8.1 Achizitorul se obligă să plătească preţul convenit în prezentul contract pentru serviciile prestate. 
8.2Achizitorul se obligă să recepţioneze serviciile prestate în termenul convenit.
8.3 Achizitorul se obligă să plătească preţul către prestator în baza facturii emise de către acesta, a raportului de lucru şi procesului verbal de recepţie a serviciilor prestate, în termen de 30 de zile de la emiterea facturii. Factura fiscală va fi emisă de către prestator în baza situației de lucru (dacă este cazul) și a raportului de lucru.
8.4 Dacă achizitorul nu onorează facturile în termen de 30 zile de la expirarea perioadei convenită, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

9. Sancţiuni pentru neîndeplinirea culpabilă a obligaţiilor 
9.1 În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă în cuantum de 0.05 % pentru fiecare zi de întârziere.
9.2 În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă  în cuantum de 0.05 % din plata neefectuată, pentru fiecare zi de întârziere.
9.3 În cazul în care, din vina sa, prestatorul nu reuşeşte să-şi execute în termenele specificate în caietul de sarcini (anexă la contract şi parte a acestuia) serviciile comandate de achizitor, şi nu remediază acest lucru în urma notificării achizitorului, în termenul specificat în aceasta, atunci achizitorului are dreptul de a considera prezentul contract de drept reziliat şi de a pretinde plata de daune-interese. În acest caz contractul încetează prin simpla notificare transmisă prestatorului, fără punere în întârziere sau altă procedură şi fără să fie nevoie a se apela la o instanţă de judecată sau de alt gen.
9.4 Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
9.5. (1) Achizitorul își rezerva dreptul de a denunța unilateral contractul de servicii, in cel mult 30 de zile de la apariția unor circumstanțe care nu au putut fi prevăzute la data încheierii contractului si care conduc la modificarea clauzelor contractuale, în așa măsura încât îndeplinirea contractului respectiv ar fi contrara interesului public. 
(2) Achizitorul are dreptul de a denunța unilateral prezentul contract si in situația in care alocarea/repartizarea resurselor financiare a fost sistata/modificata. 
(3) In cazul prevăzut la art. 9.5 alin (1) si (2), prestatorul are dreptul de a pretinde numai plata corespunzătoare pentru partea din contract îndeplinita pana la data denunțării unilaterale a contractului.

10. Alte responsabilităţi ale prestatorului
10.1 Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat, pe baza planului de activităţi / servicii convenit de comun acord cu Beneficiarul. 
10.2. Prestatorul are obligaţia de a solicita în scris datele, informaţiile sau materialele necesare realizării obligaţiilor ce îi revin prin prezentul contract, justificând totodată necesitatea lor şi modul în care vor fi utilizate. 
10.3 Prestatorul se obligă să supravegheze prestarea serviciilor,  să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.  
10.4. Prestatorul este pe deplin responsabil pentru execuţia serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. 
10.5 Prestatorul are obligaţia de a desemna, în termen de trei zile de la încheierea contractului, şi de a notifica în scris Beneficiarului persoana / persoanele care va/vor reprezenta interesele Prestatorului în relaţia cu Beneficiarul. 

11. Alte responsabilităţi ale achizitorului
11.1 Achizitorul se obligă să pună la dispoziţia prestatorului facilităţile şi/sau informaţiile pe care acesta le-a cerut în propunerea tehnică şi pe care le consideră necesare pentru îndeplinirea contractului.
11.2 Achizitorul se obligă să pună la dispoziţia prestatorului spaţiul necesar pentru personalul acestuia.
11.3 Achizitorul se obligă să notifice orice modificare a numărului de ascensoare aflate în întreţinerea prestatorului cu cel puţin 30 zile înainte de modificarea efectivă.

12. Recepţie şi verificări 
12.1 Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini. 
12.2 Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.
12.3 Plata lunară se va face după efectuarea serviciilor, pe bază de raport de lucru şi proces verbal de recepţie a serviciilor prestate. Raportul de lucru va fi verificat și confirmat de către responsabilul de contract.
12.4 Raportul de lucru întocmit de prestator va fi avizat de către compartimentul tehnic al achizitorului. 

13. Începere, finalizare, întârzieri, încetare, sistare
13.1 Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a contractului Prezentul contract intra in vigoare la data constituirii de către prestator a garanției de buna execuție in conformitate cu prevederile art. 20, pct. 20.3 din prezentul contract.. 
13.2. În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord prelungirea perioadei de prestare a serviciului.
13.3 Serviciile prestate în baza contractului trebuie finalizate, în mod obligatoriu, în termenele convenite de părţi, conform cu termenele specificate în caietul de sarcini pentru fiecare tip de serviciu în parte. În caz contrar, devin aplicabile prevederile art. 9 din contract.
13.4 Prezentul contract încetează de plin drept: 
a) la expirarea duratei pentru care a fost încheiat; 
b) la îndeplinirea obiectului prezentului contract; 
c) la o data anterioara celei pentru care a fost încheiat, prin acordul de voința al părților contractante; 
d) prin reziliere sau denunțare unilaterala, conform celor specificate la art. 9; 
e) in caz de forța majora, conform art. 17.

14. Ajustarea preţului contractului
14.1 Pentru serviciile prestate, plăţile datorate de achizitor prestatorului sunt tarifele declarate în propunerea financiară cu graficul de îndeplinire a contractului şi de plăţi, anexa 2 la prezentul contract şi parte a acestuia.
14.2 Preţul contractului nu se ajustează.

15. Subcontractanţi
15.1Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.
15.2Prestatorul are obligaţia de a prezenta la încheierea contractului toate contractele încheiate cu subcontractanţii desemnați. Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.
15.3 Prestatorul este pe deplin răspunzător faţă de achizitor de modul în care îndeplineşte contractul.
15.3.1 Subcontractantul este pe deplin răspunzător faţă de prestator de modul în care îşi îndeplineşte partea sa din contract.
15.3.2 Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.
15.4 Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului.

16. Masuri privind securitatea si sănătatea in munca. Masuri privind apărarea împotriva incendiilor
16.1 Prestatorul are obligația de a efectua instruirea in domeniul securității si sănătății in munca lucrătorilor proprii, referitoare la riscurile de accidentare care pot apărea in timpul activităților desfășurate pentru achizitor, inclusiv in incinta locurilor de desfășurare a activității achizitorului. Atunci când un lucrător al prestatorului se afla in incinta unei clădiri a achizitorului, acesta va fi înregistrat la intrarea in unitate si însoțit de un salariat al achizitorului, pana la locul unde acesta/aceștia își desfășoară activitatea. 
16.2 Prestatorul poarta întreaga răspundere in cazul producerii accidentelor de munca, evenimentelor si incidentelor periculoase, îmbolnăvirilor profesionale generate sau produse de echipamentele tehnice (utilaje, instalații etc.) si de munca, procedeelor tehnologice utilizate, sau de către lucrătorii săi si cei aparținând societăților care desfășoară activități pentru el (subcontractanți), in conformitate cu prevederile Legii securității si sănătății in munca nr. 319/2006 si a Normelor metodologice de aplicare a Legii nr. 319/2006, aprobate prin H.G. nr. 1425/2006, cu modificările si completările ulterioare, precum si orice modificare legislativa apăruta pe timpul desfășurării contractului. 
16.3. In cazul producerii unor accidente de munca, evenimente sau incidente periculoase in activitatea desfășurata de prestator, acesta va comunica si cerceta accidentul de munca/ evenimentul, conform prevederilor legale si se va înregistra cu acesta la Inspectoratul Teritorial de Munca, pe raza căruia s-a produs evenimentul. 
16.4 Activitatea prestatorului se va desfășura cu respectarea întocmai de către personalul sau si al subcontractanților, a legislației de securitate si sănătate in munca si apărare împotriva incendiilor, funcție de tipul lucrării si de tehnologiile de lucru aplicate. 
16.5 Personalul prestatorului este obligat, in toata perioada de derulare a contractului, sa respecte, pe tot teritoriul achizitorului, toate prevederile legale cu privire la securitatea si sănătatea in munca si apărarea împotriva incendiilor. 
16.6 Prestatorul poarta întreaga răspundere asupra tratării corecte, din punct de vedere al procedurii legale, a accidentelor de munca, evenimentelor si incidentelor periculoase in care sunt implicați proprii salariați sau alți lucrători, care desfășoară activități pentru prestator. 
16.7 Prestatorul are obligația de a instrui lucrătorii proprii, precum si alți lucrători care desfășoară activități pentru el, cu privire la respectarea legislației si normelor de apărare împotriva incendiilor, a riscurilor de incendiu, a modului de acționare in caz de incendiu. 

17. Forţa majoră
17.1 Forţa majoră este constatată de o autoritate competentă.
17.2 Forţa majoră exonerează părțile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
17.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
17.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
17.5 Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
17.6 Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

18. Soluţionarea litigiilor
18.1 Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
18.2 Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România. 

19. Limba care guvernează contractul
19.1 Limba care guvernează contractul este limba română.

20. Garanţia de bună execuţie a contractului
20.1  Prestatorul se obligă să constituie garanţia de bună execuţie a contractului în perioada derulării prezentului contract.
20.2 Cuantumul garanţiei de bună execuţie a contractului este de 10% din valoarea fără TVA a contractului.
20.3 Prestatorul se obligă să constituie garanţia de bună execuţie a contractului în termen de 5 zile lucrătoare de la data semnării contractului.
20.4 Garanţia de bună execuţie se va constitui fie printr-un instrument de garantare emis în condițiile legii de o societate bancară sau de o societate de asigurări, fie prin rețineri succesive din sumele datorate pentru facturi lunare.
20.4 În cazul în care părţile convin constituirea garanţiei prin rețineri succesive din sumele datorate pentru facturi lunare, Prestatorul va deschide, în termenul prevăzut la art.20, pct. 20.5., la unitatea Trezoreriei Statului din cadrul organului fiscal competent în administrarea acestuia un cont de disponibil distinct la dispoziţia Achizitorului.. La data deschiderii contului, acesta va fi alimentat de către Prestator cu o sumă echivalentă cu un procent de 0,5% din preţul contractului fără TVA.
20.6 Achizitorul se obligă să elibereze garanţia pentru participare şi, după caz, să emită ordinul de începere a contractului numai după ce Prestatorul a făcut dovada constituirii garanţiei de bună execuţie, dar nu mai târziu de 3 zile lucrătoare de la expirarea perioadei de valabilitate a ofertelor.
20.7 Achizitorul are dreptul de a emite pretenţii asupra garanţiei de bună execuţie, în limita prejudiciului creat si dovedit dacă Furnizorul, din culpa sa, nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Furnizorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat.
20.8 Achizitorul se obligă, la solicitarea Prestatorului, să restituie garanţia de bună execuţie în termen de 14 zile de la îndeplinirea obligaţiilor contractuale asumate prin prezentul contract, dacă până la acea dată nu formulat pretenţii asupra acestei garanţii.

21. Comunicări
21.1. Orice comunicare între părţi, referitoare la îndeplinirea prezentului contract, trebuie să fie transmisă în scris.
21.2. Orice document scris trebuie înregistrat atât în momentul transmiterii cât şi în momentul primirii.
21.3. Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.
21.4. Orice modificare a prezentului contract se va face cu acordul părţilor prin act adiţional. 

22. Legea aplicabilă contractului
22.1 Contractul va fi interpretat conform legilor din România.

23. Cesiunea 
23.1. Prestatorul are obligaţia de a nu transfera total sau parţial obligaţiile sale asumate prin contract.
Părţile au înțeles să încheie azi .......................... prezentul contract în 2 (două) exemplare, câte unul pentru fiecare parte. 
	
ACHIZITOR,							PRESTATOR,

